open-index/open-wikipedia-markdown huggingface dataset:
सूक्ष्ममुद्रण

अंगूठाकार|
**सूक्ष्ममुद्रण** (Microprinting) किसी माध्यम के ऊपर किये गये ऐसे मुद्रण को कहते हैं जिसे सीधे आँखों से नहीं पढ़ा जा सकता बल्कि उसे आवर्धित करने के बाद ही सीधे आँखों से पढ़ जा सकता है।

श्रेणी:मुद्रण
यशोधर पंडित

**यशोधर पण्डित** (११वीं-१२वीं शताब्दी) जयपुर के राजा जय सिंह प्रथम के दरबार के प्रख्यात विद्वान थे जिन्होने कामसूत्र की ‘जयमंगला’ नामक टीका ग्रंथ की रचना की। इस ग्रन्थ में उन्होने वात्स्यायन द्वारा उल्लिखित चित्रकर्म के छः अंगों (षडंग) की विस्तृत व्याख्या की है।  

: *रूपभेदः प्रमाणानि भावलावण्ययोजनम।
: *सादृश्यं वर्णिकाभंग इति चित्रं षडंगकम्॥

वात्स्यायन विरचित ‘कामसूत्र’ में वर्णित उपरोक्त श्लोक में **आलेख्य** (अर्थात  चित्रकर्म) के छह अंग बताये गये हैं-  रूपभेद, प्रमाण, भाव, लावण्ययोजना, सादृश्य और वर्णिकाभंग।‘जयमंगला’ नामक ग्रंथ में  यशोधर पण्डित ने चित्रकर्म के षडंग की विस्तृत विवेचना की है। 

प्राचीन भारतीय चित्रकला में यह षडंग हमेशा ही महत्वपूर्ण और सर्वमान्य रहा है। आधुनिक चित्रकला पर पाश्चात्य प्रभाव पड़ने के वावजूद भी यह महत्वहीन नहीं हो सका। क्योंकि षडंग वास्तव में चित्र के सौन्दर्य का शाश्वत आधार है। इसलिए चित्रकला का सौंदर्यशास्त्रीय अध्ययन के लिए इसकी जानकारी आवश्यक है। 

## सन्दर्भ

## बाहरी कड़ियाँ
*षडंग : भारतीय चित्रकला का आधार

श्रेणी:भारतीय चित्रकला
श्रेणी:जयपुर के लोग
भट्टनायक

**भट्टनायक** भारतीय आलंकारिक थे।

## इन्हें भी देखें
* रस निष्पत्ति

श्रेणी:काव्यशास्त्र
आधुनिक इतिहास

उत्तर-क्लासिक इतिहास के बाद के काल के इतिहास को **आधुनिक इतिहास** (Modern history या modern period या modern era) कहते हैं। आधुनिक इतिहास को निम्नलिखित भागों में विभक्त किया जाता है-

* **पूर्व-आधुनिक काल** (early modern period) - १६वीं शताब्दी से आरम्भ होता है।

* **उत्तर-आधुनिक काल** (late modern period) - १८वीं शताब्दी के मध्य में शुरू

* **समसामयिक इतिहास**

श्रेणी:इतिहास
ओड़िया लोग

अंगूठाकार|ओश़िया संस्कृति तथा सौन्दर्य

ओड़िशा राज्य और ओड़िआ लोगों का  सर्वप्रथम परिचय भगवान श्रीजगन्नाथ  से ही आरंभ होता है। यहाँ के मुख्यजनों की मातृभाषा ओड़िआ भाषा है। 

## ओड़िशा
ओड़िशा के लोग 'अरीयन' समूह से आए थे।  यहाँ के 'पूर्वी तटीय' राज्य में बहुमत पाए जाते है। विशाल बहुमत लोग हिन्दु धर्म के है, जिसकी तुलना में ईसाइयों और मुसलमानों की जनसंख्या इधर बहुत कम है।। यहाँ पर अनेक लोग सूर्यदेव के उपासक हैं। यह ऐतिहासिक, आध्यात्मिक, सांस्कृतिक और भक्तिमय से भरा भूमि जगन्नाथ मन्दिर (पुरी), लिंगराज मंदिर, राजधानी भुवनेश्वर के निकट धौलिगिरि का बौद्ध स्तूप और सूर्यमंदिर, कोणार्क के लिए जाना जाता है।

## लोग
आरंभिक दिनों में ओड़िशा को कलिंग के नाम से जाना जाता था। महाभारत जैसे पवित्र ग्रंथ में भी यह बात दशाया गया है। पाली साहित्य में यहाँ के निवासियों को ओडाकास बुलाया जाता था।

## संस्कृति

ओड़िआ समाज मे औरतों को बहुत सम्मान  दिया जाता है। यहाँ राज्य के मुख्यतः पश्चिमी भाग में आदिवासी अधिकतर मात्रा में पाये जाते हैं।

### मूल
यह राज्य अपने हेल-मेल और भाईचारे के लिए जाने जाते हैं। यहाँ पर लोग मकर संक्राति, धनु संक्राति, सरस्वती पूजा, माघ सप्तमी, महाशिवरात्रि, फाल्गुन पूर्णिमा, होली, राम नवमी, उत्कल दिवस, पणा संक्रान्ति (ओड़िआ नववर्ष), बौद्ध पूर्णिमा, रजपर्व, पुरी में श्रीजगन्नाथ मंदिर का प्रसिद्ध पर्व देवस्नान पूर्णिमा, विश्वप्रसिद्ध रथ यात्रा, गुरु पूर्णिमा, रक्षा बंधन, जन्माष्टमी, गणेश चतुर्थी, नवरात्रि, दूर्गापूजा, दशहरा, गुरु नानक जयंती आदि मनाते हैं। पखाल यहाँ की प्रसिद्ध पकवान मे एक माना जाता है। ।  यह पकवान चावल और पानी से बनाया जाता है। घी का भात भी यहाँ प्रसिद्ध हैं। यहाँ कनिकान्न नामक मीठा  भात बनाया जाता है।

## सन्दर्भ

## इन्हें भी देखें
* ओड़िया संस्कृति

श्रेणी:ओड़िशा के लोग
महानुभाव पन्थ

**महानुभाव पंथ** हिन्दुओं का एक सम्प्रदाय है जिसका प्रवर्तन १२६७ ई. में चक्रधर स्वामी ने किया था। वे एक बड़े समाज सुधारक थे। महानुभाव पंथ के अनुयायी कड़क शाकाहारी होते हैं। वे शराब आदि से सख्त परहेज करते हैं। वह मराठी भाषा के जन्मदाता माने जाते हैं। मराठी भाषा की पहली कवयित्री महदंबा उनकी शिष्या थीं। मराठी के आद्यग्रंथ लीलाचरित्र में चक्रधर स्वामी की जीवनी समाविष्ट है।

## बाहरी कड़ियाँ
*"महानुभाव पंथ" अर्थात "जय कृष्णी पंथ" 

श्रेणी:हिन्दू सम्प्रदाय
हरि सिंह (बहुविकल्पी)

* हरि सिंह नलवा

* महाराजा हरि सिंह

* हरि सिंह

* हरिसिंह गौर

* हरि सिंह (पंजाब विधायक)

* हरी सिंह

* हरी सिंह थापा
एकादशरथ (अयुध्या का राजा)

**एकादशरथ** (Ekathotsarot ; थाई: เอกาทศรถ, ख्मेर: ឯកាទឝរថ या ឯកាទសរថ;-1620) , १६०५ से १६२० तक अयुध्या के राजा थे। 

श्रेणी:थाईलैण्ड का इतिहास
सूर्यकुमार पाण्डेय

२०१६ में सूर्यकुमार पांडेय|thumb|right|200px|

**सूर्यकुमार पाण्डेय** (जन्म 10 अक्तूबर 1954 एक हिंदी कवि, हास्य लेखक और व्यंग्यकार हैं।  उनके विशिष्ट भाषा शैली के कारण वे एक प्रसिद्ध हास्य कवि के रूप में अभिज्ञात हैं।

## निजी जीवन
सूर्यकुमार पांडेय का जन्म पूर्वी उत्तर प्रदेश के बलिया में हुआ। बलिया मे प्राथमिक शिक्षा प्राप्त करने के बाद, वे लखनऊ चले गए। वहाँ उन्होने लखनऊ विश्वविद्यालय मे पढाई की और अपने अधिस्नातक का कार्य गणितीय सांख्यिकी मे किया। २०१५ तक वे लखनऊ मे उत्तर प्रदेश के सरकार में अधिकारी थे।

## साहित्यिक कार्यकाल
अपने युवाकाल से ही, सूर्यकुमार पांडेय एक कार्यरत हिंदी कवि और लेखक थे। उन्होने कई प्रकार के साहित्यिक रचनाएँ लिखी है जिस मे हास्य कविता, व्यंग्य, गीत और बाल कविता भी शामिल है। हास्य कविता उनकी विशिष्टता है। 

**हास्य कविता:** पांडेयजी हिंदी साहित्य के हास्य कवियों मे सबसे अभिज्ञात कवियों मे से एक हैं। उन्होने वर्तमानकाल के हास्य कविता में एक नई भाषा शैली को प्रचलित किया जिसमे अंग्रेज़ी शब्द भी प्रयोग किए गए है। उनके दोहे नौजवानों मे अत्यन्त लोकप्रिय है। 

**[[कवि सम्मेलन]]:** सूर्यकुमार पांडेय ने, पांच दशकों में 4000 से ज़्यादा कार्यक्रमों और कवि सम्मेलनों मे अपनी कला का प्रदर्शन किया। 

** टेलिविज़न और रेडियो:** वे सक्रिय रूप से टेलिविज़न और रेडियो से संबंधित थे। कई वर्षों के लिए दूर्दर्शन और आकाश्वाणी मे, कार्यक्रमों की लिखाई, गीत लिखने, कविताओं के अनुवाचन और कवि सम्मेलनों को आयोजित करने के लिए, सूर्यकुमार पांडेय की सहायता ली जाती थी। उन्होने कई राष्ट्रीय टीवी चैनलों मे अपनी कविताओं को अनुवाचित किया जैसे दूर्दर्शन,डीडी भारती, एबीपी न्यूज़, आज तक, न्यूज़ नैशन, ईटीवी नेट्वर्क, सब टीवी, सोनी पल, ज़ी न्यूज़, इत्यादि।      अभी-अभी, वे सब टीवी के कार्यक्रम 'वाह! वाह! क्या बात है!' पर कई बार प्रकट हुए।

**व्यंग्य:**सूर्यकुमार पांडेय ने सैंकडो व्यंग्य लेख लिखें है और कई राष्ट्रीय हिंदी समाचार पत्रों के लिए लेख लिखते रहते हैं। 

**बाल कविता** सूर्यकुमार पांडेय बाल कविता के सबसे बडे नामो मे से एक माने जाते हैं। उनके कविताएँ भारत के अनेक पाठ्यपुस्तकों मे पाए जाते हैं।

## कृतियाँ
सूर्यकुमार पांडेय ने 30 से अधिक पुस्तकों की रचना की है। उनकी कुछ पुस्तकें ये हैं-
* चिकने घड़े
* वाह वाह
* रुकावट के लिए खेद है
* पांडेजी के पटाखे
* पांडेजी  के ठहाके 
* पेट में दाढ़ियाँ हैं
* लाट साहब के ठाठ
* गीत मंजरी 
* अपने यहां सब चलता है 

## पुरस्कार और सम्मान
हिंदी साहित्य मे उनके अनेक योगदान के लिए सूर्यकुमार पांडेय को कई पुरस्कार मिले। जैसे
* काका हथ्रासी पुरस्कार 
* सूर पुरस्कार 
* सोहनलाल द्विवेदी सम्मान 
* अट्टाहस सम्मान 
* भारतेन्दु हरीश्चन्द्र पुरस्कार 
* श्रीनारायण चतुर्वेदी पुरस्कार
* व्यंग्यश्री सम्मान

## सन्दर्भ

श्रेणी:हिन्दी साहित्यकार
चक्रधरस्वामी

**श्रीचक्रधर स्वामी** १२वीं शताब्दी के एक तत्त्वज्ञ, समाजसुधारक,महानुभाव पंथ के संस्थापक हैं। महानुभाव धर्मानुयायी उन्हें ईश्वर का अवतार मानते हैं।(लीलाचरित्र)

श्रेणी:समाजसुधारक
लीलाचरित्र के प्रस्तावना में भगवान सर्वज्ञ श्री चक्रधर स्वामी के प्रारंभिक जीवन की जानकारी मिलती हैं।  बारहवीं शताब्दी के पूर्वार्द्ध में, गुजरात के भड़ोच में, शक 1142 विक्रम संवत्सर भाद्रपद,शुक्रवार को सर्वज्ञ श्रीचक्रधर स्वामीजी ने अवतार लिया।  उनके पिता विशालदेव भड़ोच के राजा मल्लदेव के मुखिया थे।  उनकी माता का नाम मालनदेवी था।  सर्वज्ञ श्रीचक्रधर स्वामीजी के जन्म का नाम हरीपालदेव था।

हरीपालदेव का विवाह कमलाइसा से हो गया।  इस अवधि के दौरान, उन्होंने युद्धों में भी उत्कृष्ट प्रदर्शन किया। [1]  कई बार वह महल छोड़कर बीमार लोगों के साथ समय बिताते थे।  बाद में उनकी तबीयत बिगड़ी और उनका देहांत हो गया। लेकिन अंतिम संस्कार के बाद हरपालदेव फिरसे जीवित पाए गए।  कुलीनों की मान्यताओं के अनुसार इस बार भगवान श्रीकृष्ण ने उनके शरीर में प्रवेश किया और अवतार लिया।  पंचावतार के तीसरे अवतार श्रीचांगदेव राउल की मृत्यु लगभग उसी समय हुई थी।  कुछ एक के अनुसार, उनकी आत्मा हरपालदेव के शरीर में प्रवेश कर गई।  हरपालदेव के शरीर में प्रवेश करने वाली आत्मा कोई साधारण नहीं अपितु स्वतंत्र परम आत्मा थी। [2]

इस घटना के बाद हरिपालदेव की जिंदगी पहले की तरह शुरू हो गई।  उनका एक बेटा भी था।  वह बीमारों की सेवा करते रहे।  एक दिन कुछ रोगियों के सेवा के लिए पैसे उधार लेने पड़े। वह पैसे वापस कर्ज़दारों को देने के बाद ही भोजन करेंगे ऐसी उन्होंने प्रतिज्ञा कर ली।इसके लिए उन्होंने अपनी पत्नी से ज़ेवर माँग लिए। पत्नी ने  जेवर देने से मना कर दिया।  आखिरकार, उनके पिता ने अनजाने में कर्जदार को पैसे लौटा दिए। [3]इस घटना हरिपालदेव के दिमाग़ में बड़ा सवाल खड़ा कर दिया। संसार की वास्तविकता उनके आँखों के सामने विस्तारित हो गयी।इस घटना ने उनको जागृत किया।  उन्होंने तबसे सांसारिक सुखों को त्याग कर जनसेवा करने का निश्चय किया।

हरपालदेव ने घर पर कहा कि वह रामयात्रा करने के लिए रामटेक जाना चाहते हैं।  उस समय महाराष्ट्र के यादव और भड़ौच राज्य में झगड़ा हुआ था।  इसलिए उनके पिता ने इस विचार का विरोध किया।  लेकिन अंत में हरपालदेव ने अपने पिता को मना लिया और उनके पिता ने उन्हें घुड़सवार सेना और नौकरों के साथ सुरक्षा के लिए जाने की अनुमति दी।  वे सब कुछ त्याग देना चाहते थे।  इसलिए उन्होंने एक ही पड़ाव से अलग-अलग सैनिकों को उनकी भलाई की रिपोर्ट करने के लिए वापस भेजना शुरू कर दिया।  अंत में अमरावती जिले के देउलवाड़ा में काजलेश्वर के मंदिर में रहते हुए, यह देखकर कि उनके सैनिक सो रहे थे, उन्होंने अपने शाही वस्त्र उतार दिए और दो वस्त्र लेकर चले गए। [4]

हरपालदेव सब कुछ त्याग कर रिद्धिपुर आए।  वहाँ उन्होंने श्री गोविंदप्रभु को उदासीनता की स्थिति में देखा।  गोविंदप्रभु से हरपालदेव को ज्ञानशक्ति मिली। [4] उसी समय गोविंदप्रभु ने उन्हें श्रीचक्रधर नाम दिया। [5]
देवगढ़ का दशावतार मंदिर

[अंगूठाकार|[देवगढ़ का दशावतार मंदिर]]

**दशावतार मन्दिर**, उत्तर प्रदेश के जिला ललितपुर के देवगढ़ में स्थित है। यह भगवान विष्णु को समर्पित है। ऐसा माना जाता है कि यह गुप्त काल में बना था। यहाँ आप भगवान विष्णु के दस अवतार के दर्शन कर सकते हैं और यही नहीं मंदिर के द्वार पर गंगा और यमुना देवियों की नक्काशी की गयी है। पट्टी पर वैष्णव पौराणिक कथाओं की नक्काशी भी की गयी है।

यह मन्दिर ललितपुर से 32 किलोमीटर की दूरी पर स्थित है।

## बाहरी कड़ियाँ
*गुप्तकाल की विरासत को संजोये हुए है दशावतार मंदिर
*भगवान विष्णु का दशावतार मंदिर : देवगढ़ उत्तर प्रदेश

श्रेणी:भारत में मंदिर
श्रेणी:हिन्दू मन्दिर
गाशरब्रुम ३

**गाशरब्रुम ३** (Gasherbrum III) काराकोरम के गाशरब्रुम पुंजक में गाशरब्रुम २ और गाशरब्रुम ४ के बीच में स्थित एक चोटी है। राजनैतिक सीमाओं के अनुसार यह पाक-अधिकृत कश्मीर के गिलगित-बल्तिस्तान क्षेत्र और चीन के कब्ज़े वाली शक्सगाम घाटी की सीमा पर स्थित है। भारत के अनुसार गिलगित-बल्तिस्तान और शक्सगाम घाटी दोनों भारत का भाग हैं।

## पर्वत या उपपर्वत
कई पर्वत समूहों में आपस में जुड़े हुए मिलते हैं और अक्सर इस बात पर विवाद होता है कि कोई चोटी एक अलग पर्वत है या वह किसी अन्य पहाड़ा की ही एक और चोटी है। पर्वत श्रेणिकरण में कुछ परिभाषाओं के अनुसार अगर किसी शिखर की ऊँचाई (स्थलाकृतिक उदग्रता) स्वतंत्र रूप से अलग कम-से-कम ५०० मीटर न दिखाई दे तो वह एक अलग पर्वत नहीं बल्कि किसी मुख्य पर्वत का उपपर्वत (subpeak) है। गाशरब्रुम ३ का धड़ गाशरब्रुम २ से जुड़ा हुआ है और उसकी स्थलाकृतिक उदग्रता ५०० मीटर से कम है इसलिए इसे कभी-कभी गशरब्रुम २ का एक अन्य शिखर माना जाता है।

## इन्हें भी देखें
* गाशरब्रुम
* गाशरब्रुम २
* शक्सगाम घाटी

## सन्दर्भ

श्रेणी:काराकोरम
श्रेणी:गिलगित-बल्तिस्तान के पर्वत
श्रेणी:शिंजियांग के पर्वत
श्रेणी:चीन-पाकिस्तान सीमा
प्रस्तर मूर्तिकला

पत्थर की मूर्तियाँ प्रागैतिहासिक काल से ही अनेक कारणों से बनाई जा रही हैं। पत्थर की मूर्तियाँ केवल सुंदरता का ही नहीं, बल्कि और भी बहुत चीज़ों का प्रतीक है। इस बात को इस लेख में समझाया गया है। और यह भी दिखाया है कि सालों से विकास करती यह कला अत्यंत आकर्षक और महत्वपूर्ण है।

पत्थर की मूर्तियाँ पत्थर को तीन आयामों में काटने से बनती हैं। इनकी आधारभूत संकल्पना एक ही होने पर भी हमें लाखों तरह की रचनाएँ देखने को मिलती हैं। यह एक प्राचीन कला है जिसमें प्राकृतिक पत्थर को नियंत्रित रीति से काटा जाता हैं। कलाकार अपनी क्षमता को पत्थर को काटने में दिखाता हैं, जैसे वह उसकी कुशलता का प्रतीक हो। सुबह शाम, दिन रात एक करके वे पत्थर को विभिन्न आकृतियों में काँट कर, उसको एक मूर्ती का रूप देता हैं।

## पत्थर
पत्थर कई तरह के होते हैं जिनसे मूर्तियाँ बनायी जा सकती हैं। इससे संगतराश को अनेक विकल्प मिल जाते हैं जिनमें से वह अलग अलग रंग, गुणवत्ता और पत्थर की मज़बूती को चुन सकता हैं।
## प्रकार
सबसे ज़्यादा मज़बूत आग्रेय चट्टान हैं जो पिघले हुए चट्टान से बनते हैं, जैसे की ग्रानाइट, बासाल्ट, डियोराइट। अवसाधी पत्थर जैसे की जिपसम का भी उपयोग होता हैं। रूपांतरित पत्थर तो मूर्तिकारों में सबसे प्रसिद्ध हैं। अनेक तरह के संगमरमर इसके आधीन आते हैं। पत्थर जितना मुलायम होता हैं, उतना उसे काटना आसान हो जाता हैं। ईसी लिए सोपस्टोन के साथ काम करना बहुत आसान होता हैं। ग्रानाइट, बसाल्ट जैसे पत्थर काटने केलिए बहुत कठिण होता हैं पर उस मूर्ती टिकाऊ भी ज़्यादा होता हैं।

## उपलब्धता
मूर्ती बनाने के लिये अच्छे पत्थर दुनिया में हर कहीं नहीं मिलते हैं। ईजिप्ट, ग्रीस, इंडिया राष्ट्रों में ऐसे अच्छे पत्थरों की प्राचुरता हैं। इसलिए इन राष्ट्रों में बहुत सारे मंदिर और उन्न मंदिरों में खूबसूरत पत्थर की मूर्तियाँ बहुत दिखते हैं। पेट्रोग्लिफ्स सबसे पुराने तरह का पत्थर है। इस चट्टान की सतह को थोडा हटाके मूर्ती की छवी बनाई जाती है।

## प्रसिद्ध पस्तर मूर्तियाँ और नक्काशी
गोथिक काथेड्रलों में हुम शिल्प की अनेक बनावटों को देख सकते हैं। निकोला पिसानो और उसके बेटे गियोवन्नि पिसानो ने इसमें अपना बड़ा योगदान दिया हैं। सबसे पहले जान्कारी में आनेवालों में से एक मूर्तिकला 'लायन म्यान' के नाम से जाना जाता है। यह करीब ३२,००० साल पहले बनाया गया हैं। दुनिया के आठ अजूबों में से भी दो पत्थर की मूर्तियाँ ही हैं। ग्रीस में डिलोस के शेर, रश्श्या की 'मदर रश्श्या' मूर्ती, मेक्सिको के ओलमेक सिर, नेमृत का पर्वत,मैकलाँजलो का डेविड, न्यू यार्क की स्वतंत्रता की मूर्ती, आदी प्रसिद्ध हैं। सुनसान सी ईस्टर द्वीप में स्थित मोई नामक पत्थर के एकचट्टानी शिल्प पूरे विश्व में प्रसिद्ध हैं। पालिनेशिया के उपनिवेशवादियों से यह कलाकृती बनी हैं और यह मृतक पूर्वजों को दर्शाता है।

भारत में भी ऐसी अती सुंदर कलाकृती की रचनाएँ हम पा सकते हैं। हिमाचल प्रदेश के कांग्रा किले में, राजस्थान के मौंट अबू के दिल्वारा मंदिर में हम अक्शम कलाकृती को पाते हैं। दिल्ली के कुतुब मिनार को युनेस्को ने सबसे ऊंचा मिनार का खिताब भी दिया है। तमिल नाडू के महिशासुर मर्दिनि गुफाओं में हिंदू पुराण को दुर्गा माता के माध्यम से समझाया गया हैं। गुजरात के जमी मस्जिद में अनन्य रूप से पत्थर को काटा गया हैं। कर्नाटक में बहुत सारे मंदिर अपनी शिल्प कलाकृती केलिए जाने जाते हैं जैसे होयसला, हलेबीडू, बेलूर आदी। ओडिशा का कोनार्क मंदिर भी अपने शिल्प कलाकृती केलिए जाने जाते हैं। महाराष्ट्रा के अजंता गुफाएँ भी बडी मनमोहक हैं।

## सन्दर्भ

श्रेणी:मूर्तिकला
चोयु

**चोयु** या **चो ओयु** (तिब्बती: ཇོ་བོ་དབུ་ཡ, अंग्रेज़ी: Cho Oyu) विश्व का छठा सबसे ऊँचा पर्वत है। यह ८,१८८ मीटर (२६,८६४ फ़ुट) ऊँचा पर्वत हिमालय की महालंगूर हिमाल भाग के खुम्बु उपभाग का पश्चिमतम पर्वत है और एवरेस्ट पर्वत से २० किमी पश्चिम में स्थित है। यह नेपाल और तिब्बत की सीमा पर खड़ा है। चोयु से कुछ ही किलोमीटर पश्चिम में ५,७१६ मीटर (१८,७५३ फ़ुट) की ऊँचाई पर नांगपा ला नामक दर्रा है जो हिमालय के खुम्बु और रोलवालिंग भागों को अलग करता है और तिब्बती लोगों और खुम्बु क्षेत्र के शेरपाओं के बीच का मुख्य व्यापारी मार्ग है।

## नामार्थ
तिब्बती भाषा में "चो ओयु" का अर्थ "नीले (फ़िरोज़ी) रंग की देवी" होता है।

## इन्हें भी देखें
* महालंगूर हिमाल

## सन्दर्भ

श्रेणी:आठ हज़ारी
श्रेणी:नेपाल के पर्वत
श्रेणी:तिब्बत के पर्वत
श्रेणी:नेपाल-चीन सीमा
मनसिरी हिमाल

**मनसिरी हिमाल** (Mansiri Himal), जो **मनास्लु हिमाल** (Manaslu Himal) और **गोरखा हिमाल** भी कहलाता है, मध्योत्तर नेपाल में स्थित हिमालय का एक छोटा लेकिन ऊँचा भाग है।

## मुख्य पर्वत
मनसिरि हिमाल में तीन पर्वत ऐसे हैं जिनकी गिनती पृथ्वी के बीस सबसे ऊँचे पर्वतों में होती है:
* मनास्लु, 8,156 मीटर (26,759 फ़ुट), 8वाँ सर्वोच्च
* हिमालचुली, 7,893 मीटर (25,896 फ़ुट), 18वाँ सर्वोच्च
* गाडी चुली, 7,871 मीटर (25,823 फ़ुट), 20वाँ सर्वोच्च

## इन्हें भी देखें
* मनास्लु
* महालंगूर हिमाल

## सन्दर्भ

श्रेणी:नेपाल की पर्वतमालाएँ
मनास्लु

**मनास्लु** (Manaslu), जो **कुतंग** (Kutang) भी कहलाता है, पृथ्वी का आठवाँ सबसे ऊँचा पर्वत है। यह 8,163 मीटर (26,781 फ़ुट) ऊँचा पर्वत मध्योत्तर नेपाल के गोरखा ज़िले में स्थित है और हिमालय के मनसिरी हिमाल नामक भाग का सदस्य है।

## नामार्थ
"मनास्लु" का नाम संस्कृत के "मानस" शब्द से आया है और पर्वत के नाम का अर्थ "मन का पर्वत" है।

## इन्हें भी देखें
* मनसिरी हिमाल

## सन्दर्भ

श्रेणी:आठ हज़ारी
श्रेणी:नेपाल के पर्वत
हिमालचुली

**हिमालचुली**, जिसे दो शब्दों में **हिमाल चुली** भी लिखा जाता है, नेपाल में हिमालय के मनसिरी हिमाल भाग में स्थित एक पर्वत है। यह विश्व का १८वाँ सबसे ऊँचा पर्वत है और मनास्लू के बाद मनसिरी हिमाल का दूसरा सबसे ऊँचा पर्वत है। हिमालचुली के तीन मुख्य शिखर हैं: पूर्वी (७८९३ मीटर), पश्चिमी (७५४० मीटर) और उत्तरी (७३७१ मीटर)।

## इन्हें भी देखें
* मनास्लू
* मनसिरी हिमाल

## सन्दर्भ

श्रेणी:सात हज़ारी
श्रेणी:नेपाल के पर्वत
गाडी चुली

**गाडी चुली** (Ngadi Chuli), जो **पर्वत २९** (Peak 29) और **डकूरा** (Dakura) भी कहलाता है, नेपाल में हिमालय के मनसिरी हिमाल भाग में स्थित एक पर्वत है। यह विश्व का २०वाँ सबसे ऊँचा पर्वत है और मनास्लू व हिमालचुली के बाद मनसिरी हिमाल का तीसरा सबसे ऊँचा पर्वत है।

## इन्हें भी देखें
* मनास्लू
* हिमालचुली
* मनसिरी हिमाल

## सन्दर्भ

श्रेणी:सात हज़ारी
श्रेणी:नेपाल के पर्वत
स्टुडेंट ऑफ़ द ईयर

***स्टुडेंट ऑफ़ द ईयर*** एक भारतीय रोमांटिक ड्रामा फ़िल्म है जिसका निर्देशन करण जौहर ने किया है और निर्माण हीरू यश जौहर ने धर्मा प्रोडक्शन्स के बैनर तले किया है।

## कलाकार
* सिद्धार्थ मल्होत्रा - अभिमन्यु सिंह
* वरुण धवन - रोहन नंदा
* आलिया भट्ट - शनाया सिंघानिया/ शनाया अभिमन्यु सिंह
* सना सईद - तान्या इसरानी
* ऋषि कपूर - डीन योगेन्द्र वशिष्ठ
* साहिल आनंद - जीत खुराना
* मानसी रछ - श्रुति पाठक
* कयोज़ ईरानी as कैजाद "सूडो" सोडाबोतलओपनरवाला
* मनजोत सिंह - डिम्पी
* रॉनित रॉय - कोच शाह
* राम कपूर - अशोक नंदा
* गौतमी कपूर - गायत्री नंदा
* फ़रीदा जलाल - अभिमन्यु की दादी 
* अक्षय आनंद - अभिमन्यु के चाचा
* मनिनी मिश्रा - गीता सिंह (अभिमन्यु की चाची)
* प्राची शाह - कोच शाह की पत्नी
* नंदिनी सेन - शनाया की माँ
* बोमन ईरानी - हरिकिशन सनम
* सुषमा सेठ - योगेन्द्र की माँ के रूप में कैमियो उपस्थिति
* फराह खान - "द डिस्को सॉन्ग" गाने में जज के रूप में विशिष्ट उपस्थिति
* वैभवी मर्चेंट - "द डिस्को सॉन्ग" गाने में जज के रूप में विशिष्ट उपस्थिति
* काजोल - "द डिस्को सॉन्ग" गाने में विशिष्ट उपस्थिति

## चित्र दीर्घा

## संगीत

## सन्दर्भ

श्रेणी:2012 में बनी हिन्दी फ़िल्म
श्रेणी:भारतीय रोमांटिक कॉमेडी-ड्रामा फ़िल्में
शिशापांगमा

**शिशापांगमा** (अंग्रेज़ी: Shishapangma, तिब्बती: ཤིས་ས་སྤང་མ།), जो **गोसाईंथान** भी कहलाता है, हिमालय का एक 8,027 मीटर (26,335 फ़ुट) ऊँचा पर्वत है। यह तिब्बत के शिगात्से विभाग के न्यलाम ज़िले में स्थित है और नेपालकी सीमा से ५ किमी दूर है। तिब्बत पर चीन का नियंत्रण है और चीन ने उसे बाहरी विश्व से बहुत देर तक बंद रखा था जिस कारणवश यह विश्व का अंतिम आठ हज़ारी पर्वत था जिसे मानवों द्वारा चढ़ा गया। शिशापांगमा विश्व का १४वाँ सबसे ऊँचा पर्वत है और हिमालय के जुगल हिमाल नामक भाग में स्थित है, जिसे कभी-कभी लांगतांग हिमाल का हिस्सा माना जाता है।

## नामार्थ
तिब्बती भाषा में "पांगमा" का अर्थ "मर्ग" (घास का मैदान) और "शिशा" या "चिसा" का अर्थ "पर्वतश्रेणी" है, यानि "शिशापांगमा" का अर्थ "मर्ग के ऊपर खड़ा पर्वत" है। 'गोसाईंथान]] संस्कृत शब्द हय जिसका अर्थ 'सन्त का स्थान' या 'भगवान का वासस्थल' है।

## इन्हें भी देखें
* शिगात्से विभाग

## सन्दर्भ

श्रेणी:आठ हज़ारी
श्रेणी:तिब्बत के पर्वत
ग्याचुंगकांग

**ग्याचुंगकांग** (अंग्रेज़ी: Gyachung Kang, नेपाली: ग्याचुंकाङ) हिमालय के महालंगूर हिमाल नामक भाग में स्थित एक 7,952 मीटर (26,089 फ़ुट) ऊँचा पर्वत है जो विश्व का 15वाँ सबसे ऊँचा पहाड़ है। यह पृथ्वी का सबसे ऊँचा पर्वत है जो आठ हज़ारी समूह से बाहर है। ग्याचुंगकांग चोयु और एवरेस्ट पर्वत के बीच नेपाल और तिब्बत की सीमा पर स्थित है। इसकी ढलान पर 19,400 फ़ुट की ऊँचाई पर नुप ला नामक पहाड़ी दर्रा है जिस से नेपाल में से तिब्बत में प्रवेश करा जा सकता है।

## इन्हें भी देखें
* महालंगूर हिमाल
* चोयु
* एवरेस्ट पर्वत

## सन्दर्भ

श्रेणी:सात हज़ारी
श्रेणी:नेपाल के पर्वत
श्रेणी:तिब्बत के पर्वत
श्रेणी:नेपाल-चीन सीमा
त्रिवोर

**त्रिवोर** काराकोरम पर्वत शृंखला की हिस्पर मुज़ताग़ उपशृंखला का चौथा सबसे ऊँचा पर्वत है। यह पाक-अधिकृत कश्मीर के गिलगित-बल्तिस्तान क्षेत्र में स्थित है, जिसे भारत अपना हिस्सा बताता है। त्रिवोर विश्व का ३९वाँ सबसे ऊँचा पर्वत है।

## इन्हें भी देखें
* हिस्पर मुज़ताग़
* बाल्तोरो मुज़ताग़
* काराकोरम

## सन्दर्भ

श्रेणी:काराकोरम
श्रेणी:एशिया के पर्वत
श्रेणी:सात हज़ारी
श्रेणी:गिलगित-बल्तिस्तान के पर्वत
गढ़वाल हिमालय

**गढ़वाल हिमालय** (Garhwal Himalaya) हिमालय का एक भाग है जो भारत के उत्तराखण्ड राज्य में स्थित है। इसमें कई पर्वत स्थित हैं जो विश्व के सर्वोच्च पर्वतों में गिने जाते हैं।

## प्रमुख पर्वत
* नंदा देवी - 7,816 मीटर / 25,643 फ़ुट ऊँचाई, विश्व का 23वाँ ऊँचा पर्वत
* कामेट पर्वत - 7,756 मीटर / 25,446 फ़ुट ऊँचाई, विश्व का 29वाँ ऊँचा पर्वत
* सुनन्दा देवी - 7,434 मीटर / 24,390 फ़ुट ऊँचाई, विश्व का 61वाँ ऊँचा पर्वत

## इन्हें भी देखें
* विश्व के सर्वोच्च पर्वत
* हिमालय

## सन्दर्भ

श्रेणी:भारत की पर्वतमालाएँ
श्रेणी:उत्तराखण्ड के पर्वत
श्रेणी:हिमालय
श्रेणी:हिमालय की पर्वतमालाएँ
बातूरा मुज़ताग़

**बातूरा मुज़ताग़** (Batura Muztagh) काराकोरम पर्वतमाला की एक उपश्रेणी है जो पाक-अधिकृत कश्मीर के गिलगित-बल्तिस्तान क्षेत्र में स्थित है। इस क्षेत्र पर भारत अपनी सम्प्रभुता होने का दावा करता है। यहाँ कई पर्वत हैं जो विश्व के सर्वोच्च पर्वतों की सूची में शामिल हैं। बातूरा मुज़ताग़ गिलगित ज़िले की हुन्ज़ा घाटी के पश्चिम में स्थित है।

## बातूरा मुज़ताग़ के कुछ प्रमुख शिखर

}
|align=right|3,118
|दिस्तग़िल सर
|align=middle|1976
|align=middle|4 (6)
|-
|शिस्पर
|align=right|7,611
|align=right|24,970
|
|align=right|1,240
|बातूरा सर
|align=middle|1974
|align=middle|3 (1)
|-
|पसू सर
|align=right|7,476
|align=right|24,528
|
|align=right|645
|बातूरा सर
|align=middle| 1994
|align=middle| 1(0)
|-
|उल्तर सर 
|align=right|7,388
|align=right|24,239
|
|align=right|700
|शिस्पर
|align=middle| 1996
|align=middle| 2 (5)
|-
|संगेमरमर सर 
|align=right|7,000 
|align=right|22,966
|
|align=right|1,100
|पसू सर
|align=middle| 1984
|align=middle| 1 (3)
|-
|बुबली मोतीन (स्त्री-ऊँगली पर्वत)
|align=right|6,000 
|align=right|19,685
|
|align=right|&lt;200
|हुन्ज़ा पर्वत
|align=middle| 1982
|align=middle| 2 (5)
|}

## इन्हें भी देखें
* गिलगित बल्तिस्तान
* हिस्पर मुज़ताग़

## सन्दर्भ

## अन्य टिप्पणियाँ

#  यह जानकारी हिमालई इण्डेक्स से है और हमेशा सही नहीं होती। यह पता नहीं है कि बातूरा सर पर वास्तव में ४ आरोहण हुए हैं या केवल ३।
#  कभी-कभी "बातूरा १" कहलाता है।
#  कभी-कभी "उल्तार २" या "बोजोहगूर दुआनासिर २" कहलाता है।
#  इसे केवल "संग-ए-मरमर" या "मार्बल पीक" भी कहते हैं।
#  इसकी ऊँचाई का ब्योरे 6949मी और 7050मी के बीच बदलते रहते हैं।
#  यह केवल अनुमानित ऊँचाई है।


श्रेणी:गिलगित-बल्तिस्तान की पर्वतमालाएँ
श्रेणी:काराकोरम
आसीन्द

**आसीन्द** (Asind) भारत के राजस्थान राज्य के भीलवाड़ा ज़िले में स्थित एक नगर पालिका और एक शहर है। यह जिले का तीसरा सबसे बड़ा शहर हैं।।

## विवरण
आसीन्द नगर होने के साथ-साथ तहसील मुख्यालय भी है। यह कई गांवों के लिए एक तहसील है शहर में एक मजिस्ट्रेट कार्यालय, लोअर न्याय न्यायालय और कई बड़े गांवों के लिए कई प्रशासनिक केंद्र हैं। यह मुख्यतः देवनारायण मंदिर के लिये जाना जाता है। 

## भूगोल
आसींद 25.73°N 74.33°E पर स्थित है। इसकी औसत ऊंचाई 467 मीटर (1532 फीट) है। आसींद चीन के झेजियांग प्रांत के हांग्जो में स्थित एक चीनी कंपनी का नाम भी है। सोडा फेल्डस्पार क्वार्ट्ज और अभ्रक की खदानें राजस्थान के ग्राम शंभुगढ़, दौलतगढ़, रूप-पुरा, बराना, तहसील आसींद, जिला भीलवाड़ा में स्थित हैं। यह खदान भारत के अद्वितीय खनिज भंडार पोटेशियम फेल्डस्पार, क्वार्ट्ज और अभ्रक से समृद्ध है और बहुत कम समय में किसी भी मात्रा को पूरा कर सकती है। इन दोनों खदानों की संयुक्त क्षमता लगभग 150000 टन खनिज प्रति वर्ष है। आसींद में पत्थर की कई खदानें हैं जिनका उपयोग राजस्थान के कई क्षेत्रों में घर और इमारतें बनाने के लिए किया जाता है।

## जनसांख्यिकी
2001 की भारत की जनगणना के अनुसार, आसींद की जनसंख्या 14,118 थी। जनसंख्या में 51% पुरुष और 49% महिलाएं हैं। आसींद की औसत साक्षरता दर 54% है, जो राष्ट्रीय औसत 59.5% से कम है; 63% पुरुष और 37% महिलाएँ साक्षर हैं। 18% आबादी 6 साल से कम उम्र की है।

श्री सवाई भोज मंदिर भीलवाड़ा जिले का प्रसिद्ध मंदिर है। श्री सवाई भोज हिंदू देवता देवनारायण के पिता थे और बागरावत नाम के 24 बहादुर गुर्जर भाइयों में से एक थे। भीलवाड़ा में सवाई भोज मंदिर 400 साल से अधिक पुराना होने का दावा किया जाता है।

आसींद राजस्थान के भीलवाड़ा जिले में एक तहसील/ब्लॉक है। जनगणना 2011 की जानकारी के अनुसार आसींद ब्लॉक का उप-जिला कोड 00627 है। आसींद ब्लॉक में लगभग 196 गाँव हैं।

आसींद ब्लॉक के विधायक श्री जब्बार सिंह सांखला (भाजपा) हैं और बीडीओ (खंड विकास अधिकारी) श्री अमित जैन हैं। आसींद नगर पालिका के अध्यक्ष देवीलाल साहू हैं।

## इन्हें भी देखें
* भीलवाड़ा ज़िला
* आसीन्द विधानसभा क्षेत्र (राजस्थान)

## सन्दर्भ

श्रेणी:राजस्थान के शहर
श्रेणी:भीलवाड़ा ज़िला
श्रेणी:भीलवाड़ा ज़िले के नगर
चोमो लोन्ज़ो

**चोमो लोन्ज़ो** (Chomo Lonzo) तिब्बत में नेपाल की सीमा के पास स्थित हिमालय का एक पर्वत है। यह हिमालय के महालंगूर हिमाल भाग में मकालू पर्वत से ५ किमी पूर्वोत्तर में खड़ा हुआ है। इसके तीन शिखर हैं:  उत्तरी मुख्य शिखर (7804मी) एक लगभग 7250मी ऊँचाई वाले भाग से मध्य शिखर (7565मी) से जुड़ा है जो स्वयं एक लगभग 7050मी ऊँचाई वाले भाग से उत्तरी (या पश्चिमोत्तरी) लगभग 7200मी ऊँचे शिखर से जुड़ा हुआ है।

## इन्हें भी देखें
* मकालू
* महालंगूर हिमाल

## सन्दर्भ

श्रेणी:तिब्बत के पर्वत
श्रेणी:सात हज़ारी
सिद्ध (बहुविकल्पी)

* सिद्ध
* सिद्ध (जैन धर्म) - जैन धर्म में भगवान
* सिद्ध (बौद्ध-धर्म)- बौद्ध धर्म की व्यंजन शाखा से सम्बंधित
* सिद्ध चिकित्सा
नुब्त्से

**नुप्त्से** या **नुब्चे** (ནུབ་རྩེ།, Nuptse) हिमालय के महालंगूर हिमाल नामक खण्ड के खुम्बु क्षेत्र में स्थित एक पर्वत है। यह एवरेस्ट पर्वत से २ किमी पश्चिम-दक्षिणपश्चिम में स्थित है। यह ल्होत्से से जुड़ा हुआ है और इसकी स्थलाकृतिक उदग्रता स्वतंत्र रूप से ५०० किमी से कम है जिस कारणवश इसे एक स्वतंत्र पर्वत नहीं माना जाता, हालांकि इसकी सबसे ऊँची चोटी की ऊँचाई ७,८६१ मीटर (२५,७९१ फ़ुट) है। यदी यह ल्होत्से से अलग इसी ऊँचाई का पर्वत होता तो इसे विश्व का २१वाँ सर्वोच्च पर्वत होने का दर्जा मिला हुआ होता।

## नामार्थ
तिब्बती भाषा में नुप्त्से (ནུབ་རྩེ།) का अर्थ "पश्चिमी पर्वत" होता है।

## चोटियाँ
नुप्त्से की स्वयं ७ चोटियाँ हैं:




## चित्रावली

## इन्हें भी देखें
* ल्होत्से
* महालंगूर हिमाल

## सन्दर्भ

श्रेणी:नेपाल के पर्वत
श्रेणी:सात हज़ारी
श्री रामचंद्र कृपालु भजमन

**श्रीरामचंद्र कृपालु भज मन** अथवा **श्री** **[[राम]] स्तुति** तुलसीदास जी द्वारा रचित १६वीं  शताब्दी का एक पद्य है। इसमें भगवान राम के अदभुत गुण एवं शौर्य का वर्णन है। मनुष्य के मन को नियंत्रित करनेवाली ये यह स्तुति संस्कृतमय अवधी में है। नीचे की तीन पंक्तियाँ अवधी में लिखी गयी है। इसमें कई अलंकारों का प्रयोग हुआ है। भक्तिरस से ओत-प्रोत यह कविता, साहित्यिक तौर पर भी अद्भुत है। यह हरिगीतिका छंद में लिखी गयी है।

## कविता और हिंदी  [[व्याख्या]]
**श्रीरामचन्द्र कृपालु भजमन हरणभवभयदारुणम्। नवकंजलोचन कंजमुख करकंज पदकंजारुणम् ॥१॥**

व्याख्या: हे मन कृपालु श्रीरामचन्द्रजी का भजन कर। वे संसार के जन्म-मरण रूपी दारुण भय को दूर करने वाले हैं। उनके नेत्र नव-विकसित कमल के समान हैं। मुख-हाथ और चरण भी लालकमल के सदृश हैं ॥१॥

**कन्दर्प अगणित अमित छवि नवनीलनीरदसुन्दरम्। पटपीतमानहु तडित रूचिशुचि नौमिजनकसुतावरम् ॥२॥**

व्याख्या: उनके सौन्दर्य की छ्टा अगणित कामदेवों से बढ़कर है। उनके शरीर का नवीन नील-सजल मेघ के जैसा सुन्दर वर्ण है। पीताम्बर मेघरूप शरीर मानो बिजली के समान चमक रहा है। ऐसे पावनरूप जानकीपति श्रीरामजी को मैं नमस्कार करता हूँ ॥२॥

**भजदीनबन्धु दिनेश दानवदैत्यवंशनिकन्दनम्। रघुनन्द आनन्दकन्द कोशलचन्द्र दशरथनन्दनम् ॥३॥**

व्याख्या: हे मन दीनों के बन्धु, सूर्य के समान तेजस्वी, दानव और दैत्यों के वंश का समूल नाश करने वाले, आनन्दकन्द कोशल-देशरूपी आकाश में निर्मल चन्द्रमा के समान दशरथनन्दन श्रीराम का भजन कर ॥३॥

**शिरमुकुटकुण्डल तिलकचारू उदारुअंगविभूषणम्। आजानुभुज शरचापधर संग्रामजितखरदूषणम् ॥४॥**

व्याख्या: जिनके मस्तक पर रत्नजड़ित मुकुट, कानों में कुण्डल भाल पर तिलक, और प्रत्येक अंग मे सुन्दर आभूषण सुशोभित हो रहे हैं। जिनकी भुजाएँ घुटनों तक लम्बी हैं। जो धनुष-बाण लिये हुए हैं, जिन्होनें संग्राम में खर-दूषण को जीत लिया है ॥४॥

**इति वदति तुलसीदास शङकरशेषमुनिमनरंजनम्। ममहृदयकंजनिवासकुरु कामादिखलदलगञजनम् ॥५॥**

व्याख्या: जो शिव, शेष और मुनियों के मन को प्रसन्न करने वाले और काम, क्रोध, लोभादि शत्रुओं का नाश करने वाले हैं, तुलसीदास प्रार्थना करते हैं कि वे श्रीरघुनाथजी मेरे हृदय कमल में सदा निवास करें ॥५॥

**मनु जाहि राचेउ मिलिहि सो बरु सहज सुन्दर सावरो। करुना निधान सुजान सीलु सनेहु जानत रावरो ॥६॥**

व्याख्या: जिसमें तुम्हारा मन अनुरक्त हो गया है, वही स्वभाव से सुन्दर साँवला वर (श्रीरामन्द्रजी) तुमको मिलेगा। वह जो दया का खजाना और सुजान (सर्वज्ञ) है, तुम्हारे शील और स्नेह को जानता है ॥६॥

**एही भाँति गौरी असीस सुनी सिय सहित हिय हरषींअली। तुलसी भवानी पूजि पुनि-पुनि मुदित मन मन्दिर चली ॥७॥**

व्याख्या: इस प्रकार श्री गौरी जी का आशीर्वाद सुनकर जानकी जी समेत सभी सखियाँ हृदय मे हर्षित हुईं। तुलसीदास जी कहते हैं, भवानी जी को बार-बार पूजकर सीता जी प्रसन्न मन से राजमहल को लौट चलीं ॥७॥

**जानि गौरी अनुकूल सिय हिय हरषु न जाइ कहि। मंजुल मंगल मूल बाम अंग फरकन लगे ॥८॥**

व्याख्या: गौरी जी को अनुकूल जानकर सीता जी के हृदय में जो हर्ष हुआ वह कहा नही जा सकता। सुन्दर मंगलों के मूल उनके बाँये अंग फड़कने लगे ॥८॥

श्रेणी:तुलसीदास द्वारा रचित ग्रंथ
श्रेणी:राम
श्रेणी:आरती
शिस्पर

**शिस्पर** (Shispare), जो **शिस्पर सर** (Batura I) और **शिस्पारे सर** भी कहलता है, विश्व का 38वाँ सबसे ऊँचा पर्वत है। यह काराकोरम पर्वतमाला की पश्चिमतम उपश्रेणी, बातूरा मुज़ताग़, का एक ऊँचा पहाड़ है। प्रशासनिक रूप से यह पाक-अधिकृत कश्मीर के गिलगित-बल्तिस्तान क्षेत्र में आता है जिसपर भारत अपनी सम्प्रभुता का दावा करता है। शिस्पर पर्वत बातूरा मुज़ताग़ में एक रीढ़ की तरह ऊँची दीवार-सी प्रतीत होने वाली "बातूरा दिवार" (जो एक-के-बाद-एक पर्वतों की कतार है) से पूर्व में स्थित है।

## इन्हें भी देखें
* बातूरा मुज़ताग़
* काराकोरम

## सन्दर्भ

श्रेणी:सात हज़ारी
श्रेणी:गिलगित-बल्तिस्तान के पर्वत
श्रेणी:काराकोरम
पसू सर

**पसू सर** (Passu Sar) या **पस्सू सर** या **पसू १** विश्व का 54वाँ सबसे ऊँचा पर्वत है। यह काराकोरम पर्वतमाला की पश्चिमतम उपश्रेणी, बातूरा मुज़ताग़, का एक ऊँचा पहाड़ है। प्रशासनिक रूप से यह पाक-अधिकृत कश्मीर के गिलगित-बल्तिस्तान क्षेत्र में आता है जिसपर भारत अपनी सम्प्रभुता का दावा करता है। यह पसू पुंजक का सर्वोच्च बिन्दु है, जिसमें **पसू दियार** (Passu Diar, जिसे पसू पूर्व और पसू २ भी कहते हैं) भी शामिल है। पसू सर बातूरा सर से ७ किमी पूर्व में स्थित है।

## इन्हें भी देखें
* बातूरा मुज़ताग़
* काराकोरम

## सन्दर्भ

श्रेणी:सात हज़ारी
श्रेणी:गिलगित-बल्तिस्तान के पर्वत
श्रेणी:काराकोरम
बौद्ध ध्वज

**बौद्ध ध्वज** या **पंचशील ध्वज** यह ध्वज बौद्ध धर्म के प्रतीक एवं बौद्धों के सार्वभौमिक प्रतिनिधित्व के लिए 19 वीं सदी में बनाया गया है। यह दुनिया भर में बौद्धों द्वारा प्रयोग किया जाता है।

## रंग
ध्वज के छह ऊर्ध्वाधर बैंड आभा के छह रंगों का प्रतिनिधित्व करते हैं, जो बुद्ध के शरीर से उत्पन्न हुए जब उन्होंने ज्ञान प्राप्ति की थी, ऐसा बौद्धों द्वारा मानना है।

* नीला: प्यार, दया, शांति और सार्वभौमिक दया का प्रतीक है।
* पीला: (मध्य पथ) - खालीपन और चरम सीमाओं से परहेज है।
* लाल: अभ्यास का आशीर्वाद - उपलब्धि, ज्ञान, सदाचार, भाग्य और गरिमा
* सफेद: धर्म की पवित्रता - मुक्ति के लिए अग्रणी, समय या स्थान के बाहर
*केसरी: बुद्ध की शिक्षा - ज्ञान

छठे ऊर्ध्वाधर बैंड, ध्वज पर, पांच अन्य रंग के आयताकार बैंड का एक संयोजन से बना है, और आभा के स्पेक्ट्रम में अन्य पांच रंगों में से एक यौगिक का प्रतिनिधित्व करता है। इस यौगिक रंग (प्रकाश का सार) प्रभासार के रूप में जाना जाता है।

## प्रकार

असम्प्रदायिक बौद्ध ध्वज कई अलग अलग सम्प्रदायों के बौद्ध विहारों पर लहराते है। तथापि, उनकी खुद की कुछ शिक्षाओं से बौद्ध ध्वज के रंगों में परिवर्तन किया गया है।

* जापानी जूडो शिंशू ध्वज में नारंगी रंग की जगह गुलाबी रंग बदला हुआ है।

* थाईलैंड का एक बौद्ध ध्वज है, जो पूर्णत मूल बौद्ध ध्वज है और उसमें धम्मचक्र है।

* नेपाल में तिब्बती बौद्ध ध्वज में नारंगी धारियों के जगह भूरे धारियां है।

* थाईलैंड में थेरवाद बौद्ध लाल धम्मचक्र वाले पीले ध्वज का उपयोग करने के लिए थे, कभी-कभी इसकी साथ अंतर्राष्ट्रीय बौद्ध ध्वज के साथ परेड थी।

* गोशिमिकामाकू जपानी ध्वज में नारंगी रंग की जगह गहरे निले रंग का उपयोग हुआ है।

* भारतीय बौद्ध पंचशील ध्वज के साथ अशोक चक्र वाले नीले ध्वज का उपयोग करते है, अशोक चक्र बौद्ध प्रतीक है। यह निला बौद्ध ध्वज डॉ॰ बाबासाहेब आंबेडकर और दलित बौद्ध आंदोलन का प्रतिक है।

* कोरियन बौद्ध सफेद बौद्ध ध्वज इस्तेमाल करते है जिसमें लाल स्वस्तिक है।

* सोका गकाई तिरंगा का उपयोग करते है, जिसमें नीला, पीला और लाल रंग है।


File:Jodo_Shinshu_buddhist_flag.svg|जुडो शिंशू ध्वज, जपान
File:Tibetan buddhist flag.svg|तिब्बती बौद्ध ध्वज
File:Sasana Flag – Buddhist flag in Myanmar.png|बर्मी बौद्ध ध्वज, म्यान्मार
File:Nepal_Buddhist_flag.png|नेपाली बौद्ध ध्वज
File:Japanese Buddhist flag.svg|जपानी बौद्ध ध्वज "गोशिकीमाकू" (五色幕)
File:Buddhist_flag_with_Dharma_wheel.png| साधारण प्रकार के साथ धम्मचक्र
File:Sanshokuki.svg| सोका गक्काई का ध्वज
File:Dharmacakra flag (Thailand).svg|थाई बौद्ध ध्वज (धम्मचक्र ध्वज)
File:Flag of various Republican Parties of India.svg|भारतीय बौद्ध ध्वज (भीम ध्वज)
File:Red swastika flag.svg|कोरियन बौद्ध ध्वज  (स्वस्तिक ध्वज)
File:Karmapa_flag.jpg|कर्मा कग्यु ध्वज, जपान (रंगजंग रिग्पे दोर्जे का "स्वप्न ध्वज")


## सन्दर्भ

## बाहरी कडिया

* Buddhist flag at विश्व के ध्वज
* सामान्य बौद्ध प्रतीके

श्रेणी:बौद्ध धर्म
श्रेणी:बौद्ध प्रतीक
श्रेणी:धार्मिक ध्वज
श्रेणी:ध्वज
श्रेणी:श्रीलंका
संगेमरमर सर

**संगेमरमर सर** (Sangemarmar Sar) काराकोरम पर्वतमाला की पश्चिमतम उपश्रेणी, बातूरा मुज़ताग़, का एक पहाड़ है। प्रशासनिक रूप से यह पाक-अधिकृत कश्मीर के गिलगित-बल्तिस्तान क्षेत्र में आता है जिसपर भारत अपनी सम्प्रभुता का दावा करता है।

## नामोत्पत्ति
पर्वत के ऊपरी भाग में एक पीली धारी है जिसके प्रभाव से पर्वत का वह हिस्सा संगमरमर जैसा प्रतीत होता है। इसी कारण पर्वत का यह नाम पड़ा।

## इन्हें भी देखें
* बातूरा मुज़ताग़
* काराकोरम

## सन्दर्भ

श्रेणी:सात हज़ारी
श्रेणी:गिलगित-बल्तिस्तान के पर्वत
श्रेणी:काराकोरम
बुबली मोतीन

**बुबली मोतीन** (Bublimotin) या **लेडीफ़िंगर पीक** (Ladyfinger Peak) काराकोरम पर्वतमाला की पश्चिमतम उपश्रेणी, बातूरा मुज़ताग़, का एक पहाड़ है। प्रशासनिक रूप से यह पाक-अधिकृत कश्मीर के गिलगित-बल्तिस्तान क्षेत्र में आता है जिसपर भारत अपनी सम्प्रभुता का दावा करता है।

## नामोत्पत्ति
पर्वत का शिखर एक कम-हिम वाली पतली चट्टान है जो कुछ स्थानों से एक पतली उंगली की आकृति रखती है। इसी से इसका अनौपचारिक नाम "लेडीफ़िंगर" (महिला की ऊँगली) पड़ा।

## इन्हें भी देखें
* बातूरा मुज़ताग़
* काराकोरम

## सन्दर्भ

श्रेणी:छह हज़ारी
श्रेणी:गिलगित-बल्तिस्तान के पर्वत
श्रेणी:काराकोरम
भरत रेड्डी

**भरत रेड्डी** () (जन्म ;१२ नवम्बर १९५४, चेन्नई, भारत) एक भारतीय पूर्व क्रिकेट खिलाड़ी है जो भारत की राष्ट्रीय क्रिकेट टीम के लिए खेलते थे। रेड्डी मुख्य रूप  से विकेट-कीपर थे जो विकेटों के पीछे विकेटकीपिंग किया करते थे इन्होंने कई एक दिवसीय अंतर्राष्ट्रीय क्रिकेट मुकाबलों में विकेट कीपिंग की थी साथ ही बल्लेबाजी के लिए भी जाने जाते थे।

इन्होंने ३ एक दिवसीय अंतर्राष्ट्रीय मैचों में विकेटकीपिंग की थी जिसमें २ कैच हासिल किये थे।

## सन्दर्भ

श्रेणी:1954 में जन्मे लोग
श्रेणी:भारतीय क्रिकेट खिलाड़ी
श्रेणी:भारतीय विकेटकीपर
श्रेणी:चेन्नई के लोग
श्रेणी:विकेटकीपर
श्रेणी:जीवित लोग
राजा बरी

**राजा बारी** का जन्म सन १५८० में गोरखपुर, उत्तर प्रदेश के पास हुआ था। उन्के पिता का नाम भीश्मबारी था और माता का नाम कुन्ति देवि था। वे सब्से बड़े पुत्र थे। उन्के ६ और भाइ थे। वे गोरखपुर के राजा सन १६८० में बने। उन्होने २० साल तक गोरखपुर पर राज किया।

"व्यहवरिक जीवन"

राजा बारी ने तीन शादीया की। उन्की पहली शादि बान्सगाउन् की राजकुमारी कमला देवी से हुइ थी। कमला देवि से राजा बारी को दो पुत्र मिले। कम्ला देवि अप्ने दुस्रे पुत्र वीर बारी को जनम देते हुए छल बसै। राजा बारी ने दो और शादीया कि एक भीम्नगर कि राज्कुमरी से और एक और अप्ने बछ्पन के प्यार वाघ्वति से की।

"राज्पाट"

राजा बारी कई कलाओ के धनि थे। वे शस्त्रकला मैं निपुर्न थे और उन्के राज मैं उन्के राजय मैं कई अछे बद्लव आये। वे दिल्ली के राजा जहांगिर के एअस्त इन्दिअ क्ँपनि को सुरत मैं कारखाने खोल्ने कि अन्यौमति देने के खिलाफ थे। वे एक हिन्दु देश भारत का निर्मान करना छाते थे।

"मृत्यु"

राजा बारी कि मृत्यु सन १६४० मैं हुइ थि, उस्स समय राजा कि उम्र ६० साल थि। उन्के बाद उनके पहली पत्नी से दुस्र पुत्र वीर बारी राजा बना।

श्रेणी:1580 में जन्मे लोग
कदौक कतावा

**कदौक कतावा** (इंडोनेशियाई:Kedok Ketawa; हंसता नकाब), 1940 में प्रदर्शित एक डच ईस्ट इंडीज (अब इंडोनेशिया) की एक्शन फिल्म है। फिल्म का निर्माण यूनियन फिल्म्स ने किया था जबकि निर्देशन जो एन जान का था। फिल्म में मुख्य भूमिकायें बरोएकी रसोबोवो, फातिमा और ओएदजांग ने निभाई थी। फिल्म एक युवा जोड़े की कहानी कहती है जो अपराधियों का मुकाबला एक नकाबपोश आदमी की मदद से करता है।   

फिल्म का प्रचार "हिंसक एक्शन ... और मीठे रोमांस" के इंडोनेशियाई कॉकटेल के नाम से किया गया था।  फिल्म को विशेषकर इसके छायांकन के लिए इसको सकारात्मक समीक्षायें मिली थीं। फिल्म की सफलता के बाद, यूनियन फिल्म्स ने 1942 की शुरुआत में जापानी कब्जे के दौरान बंद होने से पहले छह फिल्में और बनाईं। फिल्म का प्रदर्शन 1944 तक किया गया और अब शायद इसका प्रिंट खो गया है।
## सन्दर्भ

## बाहरी कड़ियाँ
पोचिआ कृष्णमूर्ति

**पोचिआ कृष्णमूर्ति** () (जन्म ;भारत) एक भारतीय पूर्व क्रिकेट खिलाड़ी है जो भारत की राष्ट्रीय क्रिकेट टीम के लिए खेलते थे। फारुख इंजीनियर मुख्य रूप  से विकेट-कीपर थे जो विकेटों के पीछे विकेटकीपिंग किया करते थे इन्होंने कई एक दिवसीय अंतर्राष्ट्रीय क्रिकेट मुकाबलों में विकेट कीपिंग की थी साथ ही बल्लेबाजी के लिए भी जाने जाते थे। इन्होंने कुल १९७६ में एक वनडे मैच में विकेटकीपिंग की थी और उस मैच में इन्होंने १ कैच और १ स्टम्प भी किया था।

## सन्दर्भ

श्रेणी:1947 में जन्मे लोग
श्रेणी:१९९९ में निधन
श्रेणी:भारतीय विकेटकीपर
श्रेणी:विकेटकीपर
श्रेणी:हैदराबाद के लोग
सदानन्द विश्वनाथ

**सदानन्द विश्वनाथ** () (जन्म ; २८ नवम्बर १९६२ बैंगलोर ,कर्नाटक ,भारत) एक भारतीय पूर्व क्रिकेट खिलाड़ी है जो भारत की राष्ट्रीय क्रिकेट टीम के लिए खेलते थे। विश्वनाथ मुख्य रूप  से विकेट-कीपर थे जो विकेटों के पीछे विकेटकीपिंग किया करते थे इन्होंने २२ एक दिवसीय अंतर्राष्ट्रीय क्रिकेट मुकाबलों में तथा ३ टेस्ट मैचों में विकेट कीपिंग की थी साथ ही ये बल्लेबाजी के लिए भी जाने जाते थे।

## सन्दर्भ

श्रेणी:1962 में जन्मे लोग
श्रेणी:जीवित लोग
श्रेणी:भारतीय क्रिकेट खिलाड़ी
श्रेणी:भारतीय विकेटकीपर
श्रेणी:भारतीय टेस्ट क्रिकेट खिलाड़ी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:बैंगलोर के खिलाड़ी
श्रेणी:बंगलोर के लोग
सुरिन्दर खन्ना

**सुरिंदर खन्ना** () (जन्म ;०३ जून १९५६ दिल्ली ,भारत) एक भारतीय पूर्व क्रिकेट खिलाड़ी है जो भारत की राष्ट्रीय क्रिकेट टीम के लिए खेलते थे। खन्ना मुख्य रूप  से विकेट-कीपर थे जो विकेटों के पीछे विकेटकीपिंग किया करते थे इन्होंने १० एक दिवसीय अंतर्राष्ट्रीय क्रिकेट मुकाबलों में विकेट कीपिंग की थी जिसमें ४ कैच और ४ ही स्टम्प लिए थे साथ ही ये बल्लेबाजी के लिए भी जाने जाते थे।

## सन्दर्भ

श्रेणी:1956 में जन्मे लोग
श्रेणी:जीवित लोग
श्रेणी:दिल्ली के लोग
श्रेणी:भारतीय विकेटकीपर
श्रेणी:भारतीय क्रिकेट खिलाड़ी
श्रेणी:विकेटकीपर
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
भारतीय रसायन समिति

**भारतीय रसायन समिति** (Indian Chemical Society) भारत की एक वैज्ञानिक समिति है जो रसायन के विकास को समर्पित है।  इसकी स्थापना १९२४ में हुई थी और प्रफुल्ल चन्द्र राय इसके संस्थापक अध्यक्ष थे। उसी वर्ष से समिति अपनी त्रैमासिक पत्रिका (Quarterly Journal of Indian Chemical Society (1924- 1927)) प्रकाशित करने लगी जो आजकल 'भारतीय रसायन समिति पत्रिका' (Journal of Indian Chemical Society) के नाम से जाना जाता है।

## सन्दर्भ

श्रेणी:रसायन की समितियाँ
श्रेणी:भारत के वैज्ज्यानिक संगठन
मेहोजी मांगलिया

**मेहोजी** राजस्थान के लोक-देवता हैं। वे १३वीं शताब्दी में राजस्थान में जन्मे थे। उनके पिता जी का नाम केलु था, जो बापिणी क्षेत्र के राजा थे।

## जन्म
राजस्थान के लोक देवता मेहोजी मांगलिया का जन्म वि.सं. 1332 जोधपुर ज़िले में ओसिया के पास तापू नामक गाँव में हुआ था। मेहोजी के पिता का नाम केलू था, जो की तापु गाव के जागीरदार थे।

मूल स्थान - बापिणी, ओसियां, जोधपुर  | ननिहाल - मंडोर में

जाति :मांगलिया(कर्नल जेम्स टोड के अनुषार),,गौत्र , पिता:केलू जी  थे.इनका  घोड़ा: कीरड़ काबरा था।

बलिदान: झीगोर नाड़ी, केरलानाडा गांव - भीकमकोर (ओसियां) जोधपुर में हुआ था।

युद्ध : जैसलमेर के आताताई लूटेरौ से(राव रणगदेव भाटी से युद्ध में मृत्यु) 

मंदिर व मेला - भाद्रपद कृष्ण अष्टमी (कृष्ण जन्माष्टमी ) को।

पुजारी - कुवांरे भोपे ( ये वंश क्रम नहीं होते हैं, गोद लेते हैं।

## मेहोजी का विवाह एवं गायों की रक्षा करना
मेहोजी का विवाह महेचा मलीनाथ की बेटी के साथ हुआ था। मेहोजी ने एक अबला औरत को उसकी गायों की रक्षा का वचन दिया था , जो कि उनकी धर्म बहन थी ,कि वो उनकी गायों की रक्षा करेंगे। 
मेहोजी गायों की रक्षा करते-करते मारे गए।

## सन्दर्भ
 मंगलिया मेहाजी के घोड़े का नाम किरड़ काबरा था

## बाहरी कड़ियाँ

श्रेणी:राजस्थान के लोक देवता
बेवटा (गाँव)

**बेवटा**
लूणी तहसील का एक गाँव है।इस गाँव की जनसंख्या लगभग 550+ के निकट है।यह गाँव जोधपुर शहर से 30 किलोमीटर दूर है।

## इन्हें भी देखें
* जोधपुर
* लूणी तहसील
* बेवटा (गाँव)

## सन्दर्भ

श्रेणी:गाँव
श्रेणी:जोधपुर
श्रेणी:जोधपुर के गाँव
श्रेणी:लूणी तहसील के गाँव
भाटी

**भाटी **अथवा **भट्टी** भारत और पाकिस्तान के राजपूतों, जाटों और गुर्जरों का एक समुदाय है।

ैं

12 वीं से पहले भाटी राजपूतों के राज्य मुख्यतः अफगानिस्तान से लेकर पाकिस्तान और उत्तर भारत तक थे , रावल विजयराव भाटी को अफ़ग़ानिस्तान के ग़ज़नी से गुजरात तक के शासन के लिए के और मुस्लिम कबीलों से लगातार युद्धों के कारण उन्हें " उत्तर दिसी भड़ किवाड़ " कहा जाता था, 12 वीं सदी में भाटी राजवंश ने जैसलमेर पर शासन किया। ये लोग ऊंट सवार, योद्धाओं और मवेशी चोरी और शिकार के शौकीन थे। रेगिस्तान में गहरे स्थित होने के कारण, जैसलमेर भारत में मुस्लिम विस्तार के दौरान सीधे मुस्लिम आक्रमण से बच गया था लेकिन भौगोलिक दृष्टि से बाहरी इस्लामिक साम्राज्यों के निकट होने के कारण समस्याएं भी थीं 

कुछ भाटी खानाबदोश मवेशी रखने वाले थे।
1857 के विद्रोह से पहले के कुछ वर्षों में, इन समूहों ने ब्रिटिश ईस्ट इंडिया कंपनी द्वारा किए गए फैसलों के कारण अपनी जमीन खो दी थी, जो कि जाट किसानों को चराई वाले भूमि को पूर्व में दिल्ली और हरियाणा क्षेत्रों में भाटियों द्वारा आवृत करती थी।

राजस्थान के भाटी राजपूत में से कुछ ,उन समुदायों में शामिल थे जो 1883-1998 के बीच  यह भारत । 

## इन्हें भी देखें

* भाटिया जाति
* भाट (उपनाम)
* कोली
* भाट (राव)

## सन्दर्भ

श्रेणी:राजवंश
भारी तनाव की प्रतिक्रिया

## भारी तनाव की प्रतिक्रिया
भारी तनाव की प्रतिक्रिया उस प्रकार की मानसिक प्रतिक्रिया है, जो किसि भी भयानक या दर्दनाक घटना के जवाब मेइन उत्पन्न होत है। भारि तनाव की प्रतिक्रिय उस समय भी उत्पन्न होति है जब कोइ व्यक्ति किसि भयानक घटना को देखने की वजह से अन्धरुनी तनाव मेहसूस करता है। यह सदमे / hypo-perfusion की असंबंधित संचार हालत, या सदमे मूल्य की अवधारणा के साथ भ्रमित नहीं होना चाहिए। भारी तनाव की प्रतिक्रिया में देरी तनाव प्रतिक्रिया में विकसित हो सकता है या बेहतर पीटीएसडी रूप में जाना जाता है, यदि तनाव को सही तरीके से प्रतिबन्धित ना किया जा सके तो।      **भारी तनाव प्रतिक्रिया** पहली बार वालटर कैनोन (Walter canon) द्वारा 1920 को वर्णित किय गया था। एक सिद्धांत के अनुसार खतरे के समय जानवरों में
साल्तोरो पर्वतमाला

**साल्तोरो पर्वतमाला** (Saltoro Mountains) या **साल्तोरो मुज़ताग़** (Saltoro Muztagh) जम्मू और कश्मीर में स्थित काराकोरम पर्वतमाला की एक उपश्रेणी है। यह काराकोरम के हृदय में सियाचिन ग्लेशियर से दक्षिणपश्चिम में स्थित है, जो पृथ्वी के ध्रुवीय क्षेत्रों के बाहर स्थित सबसे बड़ी दो हिमानियों में से एक है (सबसे बड़ी ताजिकिस्तान की फ़ेदचेन्को हिमानी है)। साल्तोरो पर्वतमाला पाकिस्तान प्रशासित कश्मीर के गिलगित-बल्तिस्तान क्षेत्र की सीमा पर स्थित है, जहाँ पर्वतमाला की पश्चिमी तरफ़ साल्तोरो घाटी स्थित है।

## एक्चुअल ग्राउंड पोजिशन लाइन
एक्चुअल ग्राउंड पोजिशन लाइन  (एजीपीएल) भारत-पाकिस्तान एलओसी पर पॉइंट एनजे 9842 से सॉल्टोरो पर्वत के साथ-साथ ला योंगमा री, ग्योंग ला, ग्योंग कांगरी, चुमिक कांगड़ी, बिलाफोंड ला (पास) और पास के बाना पोस्ट, साल्टोरो कांगड़ी, गेंट कांगड़ी और सिया के बीच चलती है। चीन-भारत LAC पर इंदिरा कर्नल वेस्ट के उत्तर-पश्चिम में भारत-पाकिस्तान-चीन त्रिकोण।  पाकिस्तान के नियंत्रण में चोटियां और पास जैसे कि ग्यारी कैंप, चोगोलिसा, बाल्टोरो ग्लेशियर, कॉनवे सदल, बाल्टोरो मुजतघ और गशेरब्रम एजीपीएल के पश्चिम में स्थित हैं।

## मुख्य पर्वत
यह साल्तोरो पर्वतमाला के उन पर्वतों की सूची है, जो 7,200 मीटर से ऊँचे हैं और 500 मीटर से अधिक की स्थलाकृतिक उदग्रता रखते हैं। इस से कम उदग्रता रखने वाले शिखर स्वतंत्र पर्वत नहीं माने जाते बल्कि आसपास के अन्य पर्वतों के ही शिखर माने जाते हैं (पर्वतों के कई शिखर हो सकते हैं)।

}
|align=right|2,160
|गाशरब्रुम १
|align=middle|1962
|align=middle|2 (1)
|-
|क१२
|align=right|7,428
|align=right|24,370
|
|align=right|1,978
|साल्तोरो कांगरी
|align=middle|1974
|align=middle|4 (2)
|-
|घेंट कांगरी
|align=right|7,401
|align=right|24,281
|
|align=right|1,493
|साल्तोरो कांगरी
|align=middle|1961
|align=middle|4 (0)
|-
|शेरपी कांगरी 
|align=right|7,380
|align=right|24,213
|
|align=right|900
|घेंट कांगरी
|align=middle|1976
|align=middle|1 (1)
|}

## इन्हें भी देखें
* सियाचिन हिमानी
* फ़ेदचेन्को हिमानी

## सन्दर्भ

श्रेणी:भारत की पर्वतमालाएँ
श्रेणी:जम्मू और कश्मीर की स्थलाकृतियाँ
श्रेणी:गिलगित-बल्तिस्तान की पर्वतमालाएँ
श्रेणी:काराकोरम
घेंट कांगरी

**घेंट कांगरी** (Ghent Kangri) या **घेंत कांगरी** या **घेंत १** (Ghent I) लद्दाख़ में काराकोरम पर्वतमाला की साल्तोरो पर्वतमाला नामक उपश्रेणी में स्थित एक ऊँचा पर्वत है और विश्व का 69वाँ सर्वोच्च पर्वत है। यह सियाचिन हिमानी से ज़रा पश्चिम में स्थित है। इस पर्वत पर वर्तमान में पाकिस्तान का क़ब्ज़ा है लेकिन भारत इस क्षेत्र पर अपनी सम्प्रभुता होने का दावा करता है।

## इन्हें भी देखें
* साल्तोरो पर्वतमाला
* सियाचिन हिमानी

## सन्दर्भ

श्रेणी:सात हज़ारी
श्रेणी:लद्दाख़ के पर्वत
श्रेणी:गिलगित-बल्तिस्तान के पर्वत
श्रेणी:काराकोरम
साल्तोरो कांगरी

**साल्तोरो कांगरी** (Saltoro Kangri) या **के१०** (K10) काराकोरम पर्वतमाला की साल्तोरो पर्वतमाला नामक उपश्रेणी का सर्वोच्च पर्वत है और विश्व का 31वाँ सर्वोच्च पर्वत है। यह सियाचिन ग्लेशियर से पश्चिम में स्थित है। यह सियाचिन क्षेत्र में भारतीय नियंत्रित क्षेत्र और सॉल्टोरो रेंज के पश्चिम में पाकिस्तानी नियंत्रित क्षेत्र के बीच एक्चुअल ग्राउंड पोजिशन लाइन पर स्थित है।

## इन्हें भी देखें
* साल्तोरो पर्वतमाला
* सियाचिन ग्लेशियर

## सन्दर्भ

श्रेणी:सात हज़ारी
श्रेणी:लद्दाख़ के पर्वत
श्रेणी:गिलगित-बल्तिस्तान के पर्वत
श्रेणी:काराकोरम
मालूबितिंग

**मालूबितिंग** (Malubiting), जो **मालूबितिंग पश्चिम** (Malubiting West) भी कहलाता है काराकोरम पर्वतमाला की राकापोशी-हरामोश पर्वतमाला नामक उपश्रेणी का दूसरा सबसे ऊँचा पर्वत है। यह विश्व का 58वाँ सर्वोच्च पर्वत है। प्रशासनिक रूप से यह पाक-अधिकृत कश्मीर के गिलगित-बल्तिस्तान क्षेत्र के गिलगित ज़िले में स्थित है। यह राकापोशी से 40 किमी पूर्व-दक्षिणपूर्व और गिलगित शहर से 50 किमी पूर्व में खड़ा हुआ है। चोगो लुंगमा हिमानी (ग्लेशियर) मालूबितिंग की ढलानों पर ही आरम्भ होता है।

## इन्हें भी देखें
* राकापोशी-हरामोश पर्वतमाला
* राकापोशी
* गिलगित ज़िला

## सन्दर्भ

श्रेणी:सात हज़ारी
श्रेणी:गिलगित-बल्तिस्तान के पर्वत
श्रेणी:काराकोरम
असम हिमालय

**असम हिमालय** या **अरुणाचल हिमालय,** हिमालय के उस भाग का पारम्परिक नाम हैं जो की बंगाल हिमालय के पूर्व में मानस नदी से लेकर त्संगपो नदी के बड़े मोड़ तक विस्तृत है। यह हिमालय के सबसे पूर्वी भाग हैं। हिमालय के इस खण्ड का सर्वोच्च पर्वत नमचा बरवा है। अन्य उल्लेखनीय पर्वत ग्याला पेरी, कंगतो पर्वत और न्येग्यी कन्संग हैं। "असम" नाम होने के बावजूद इसके पर्वत सिर्फ पूर्वी भूटान, दक्षिणपूर्वी तिब्बत, और अरुणाचल प्रदेश में फैले हुए हैं।

## इन्हें भी देखें
* नमचा बरवा
* ग्याला पेरी
* कंगतो पर्वत

## सन्दर्भ

श्रेणी:हिमालय
श्रेणी:भारत की पर्वतमालाएँ
श्रेणी:तिब्बत की पर्वतमालाएँ
श्रेणी:हिमालय की पर्वतमालाएँ
शेरपी कांगरी

**शेरपी कांगरी** (Sherpi Kangri) लद्दाख में काराकोरम पर्वतमाला की साल्तोरो पर्वतमाला नामक उपश्रेणी का एक ऊँचा पर्वत है जो विश्व का 74वाँ सर्वोच्च पर्वत भी है। यह सियाचिन हिमानी से पश्चिम में स्थित है। यह घेंट कांगरी से 5 किमी दक्षिण और साल्तोरो कांगरी से 10 किमी पश्चिमोत्तर में खड़ा हुआ है।

## इन्हें भी देखें
* साल्तोरो पर्वतमाला
* सियाचिन हिमानी

## सन्दर्भ

श्रेणी:सात हज़ारी
श्रेणी:लद्दाख़ के पर्वत
श्रेणी:गिलगित-बल्तिस्तान के पर्वत
श्रेणी:काराकोरम
राकापोशी-हरामोश पर्वतमाला

**राकापोशी-हरामोश पर्वतमाला** (Rakaposhi-Haramosh Mountains) जम्मू और कश्मीर के काराकोरम पर्वतमाला की एक उपश्रेणी है। यह पाक-अधिकृत कश्मीर के गिलगित बल्तिस्तान क्षेत्र के गिलगित ज़िले में स्थित है। इसके उत्तर में बरपु व चोगो लुंगमा हिमानियाँ (ग्लेशियर), पूर्व में शिगर नदी, दक्षिण में गिलगित व सिन्धु नदियाँ और पश्चिम में हुन्ज़ा नदी इसे घेरे हुए हैं।

इस पर्वतमाला का नाम इसके दो सदस्यों - राकापोशी और हरामोश - पर रखा गया है। यह दोनों बहुत नीची घाटियों के समीप खड़े हैं और इनकी चोटियों की उदग्रता अपने आसपास के स्थानों से इतनी अधिक है कि देखने पर एक भयंकर ऊँचाई का बोध देती हैं। यह स्थलाकृतिक उदग्रता विश्व की सर्वाधिक उदग्रताओं में गिनी जाती हैं।

## कुछ प्रमुख पर्वत
}
|align=right|2,818
|के२
|align=middle|1958
|align=middle|8 (13)
|-
|मालूबितिंग
|align=right|7,458
|align=right|24,469
|
|align=right|2,193
|राकापोशी
|align=middle|1971
|align=middle|2 (6)
|-
|हरामोश
|align=right|7,409
|align=right|24,308
|
|align=right|2,277
|मालूबितिंग
|align=middle|1958
|align=middle|4 (3)
|-
|दीरन
|align=right|7,266
|align=right|23,839
|
|align=right|1,325
|मालूबितिंग
|align=middle|1968
|align=middle|12 (8)
|}

## इन्हें भी देखें
* काराकोरम
* राकापोशी
* हरामोश

## सन्दर्भ

श्रेणी:गिलगित-बल्तिस्तान की पर्वतमालाएँ
श्रेणी:काराकोरम
जन्नू

**जन्नू** (Jannu) या **कुम्भकर्ण** (Kumbhakarna), जिसे लिम्बू भाषा में **फोक्तंग लुंगमा** (Phoktanglungma) कहते हैं, हिमालय का एक पर्वत है। यह कंचनजंघा से पश्चिम में पूर्वी नेपाल में स्थित है। यह विश्व का 32वाँ सर्वोच्च पर्वत है। किरात समुदाय में इस पर्वत को पवित्र माना जाता है।

## नामार्थ
लिम्बू भाषा में "फोक्तंग" का अर्थ "कंधा" और "लुंगमा" का "पर्वत" है, यानि फोक्तंगलुंगमा का मतलब "कंधों वाला पर्वत" है।

## इन्हें भी देखें
* कंचनजंघा
* लिम्बू भाषा

## सन्दर्भ

श्रेणी:हिमालय के पर्वत
श्रेणी:सात हज़ारी
श्रेणी:नेपाल के पर्वत
लांगटांग

**लांगटांग** (नेपाली: लाङटाङ) नेपाल का एक क्षेत्र है, जो काठमांडू घाटी से उत्तर में तिब्बत के साथ सीमावर्ती है। यहाँ पर स्थित हिमालय के खण्ड को **लांगटांग हिमाल** बुलाते हैं। लांगटांग राष्ट्रीय उद्यान इस क्षेत्र में स्थित है और उसमें हिन्दूओं के लिए पवित्र गोसाइँकुण्ड झील स्थित है जहाँ हर अगस्त में तीर्थयात्री आते हैं।

## भूकम्प
इसी क्षेत्र में लांगटांग गाँव हुआ करता था जो मई 2015 नेपाल भूकम्प में आए भयंकर हिमस्खलन से पूरी तरह ध्वस्त हो गया। ३१० व्यक्तियों की जाने गई।

## झील चित्र

## इन्हें भी देखें
* हिमालय

## सन्दर्भ

श्रेणी:हिमालय
श्रेणी:नेपाल की पर्वतमालाएँ
श्रेणी:हिन्दू तीर्थ स्थल